CELEX: 62012TN0088
Language: fi
Date: 2012-02-20 00:00:00
Title: Asia T-88/12: Kanne 20.2.2012 — Charron Inox ja Almet v. neuvosto

14.4.2012   
            
            
               FI
            
            
               Euroopan unionin virallinen lehti
            
            
               C 109/32
            
         Kanne 20.2.2012 — Charron Inox ja Almet v. neuvosto
   (Asia T-88/12)
   2012/C 109/65
   Oikeudenkäyntikieli: ranska
   
      Asianosaiset
   
   
      Kantajat: Charron Inox (Marseille, Ranska) ja Almet (Satolas-et-Bonce, Ranska) (edustaja: asianajaja P.-O. Koubi-Flotte)
   
      Vastaaja: Euroopan unionin neuvosto
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               ensisijaisesti kumoamaan 14.12.2011 annetun neuvoston asetuksen (EU) N:o 1331/2011, koska se perustuu riittämättömiin taloudellisiin tosiseikkoihin
            
         
               —
            
            
               toissijaisesti kumoamaan 14.12.2011 annetun neuvoston (EU) N:o 1331/2011 asetuksen 2 artiklan, jossa määrätään jo kannetun väliaikaisen polkumyyntitullin lopullisesta kantamisesta, siltä osin kuin tällä kannolla loukataan luottamuksensuojan periaatetta
            
         
               —
            
            
               vielä toissijaisemmin tunnustamaan sopimussuhteen ulkopuolisen sen unionin vastuun, joka sallii tullin välittömän kantamisen, josta toimiala huomioon ottaen olisi pitänyt ilmoittaa kyseisille taloudellisille toimijoille riittävän kohtuullisessa ajassa, jotta ne olisivat voineet ennakoida taloudellisia valintojaan riittävän oikeusvarmuuden mukaisesti
            
         
               —
            
            
               joka tapauksessa määräämään kantajille seuraavien summien mukaiset takaisinmaksut ja/tai korvaukset:
               
                           —
                        
                        
                           89 402,15euroa yritykselle CHARRON INOX riidanalaisten polkumyyntitullien maksamisesta aiheutuneesta vahingosta
                        
                     
                           —
                        
                        
                           375 493 euroa yritykselle ALMET — LE METAL CENTRE riidanalaisten polkumyyntitullien maksamisesta aiheutuneesta vahingosta
                        
                     
                           —
                        
                        
                           58 594 euroa yrityksille CHARRON INOX ja ALMET — LE METAL CENTRE riidanalaisten polkumyyntitullien maksamisesta aiheutuneesta yhteisestä vahingosta; nämä kaksi yritystä CHARRON INOX ja ALMET — LE METAL CENTRE päättävät keskenään tämän summan jakamisesta niiden välillä
                        
                     
                           —
                        
                        
                           57 883,18 euroa yritykselle CHARRON INOX vahingosta, joka aiheutui siitä, että yrityksen oli tilattava intialaisilta toimittajilta taloudellisesti rasittavammilla ehdoilla
                        
                     
                           —
                        
                        
                           66 578,14 euroa yritykselle ALMET — LE METAL CENTRE vahingosta, joka aiheutui siitä, että yrityksen oli tilattava intialaisilta toimittajilta taloudellisesti rasittavammilla ehdoilla
                        
                     
         
      Oikeudelliset perusteet ja pääasialliset perustelut
   
   Oikeudelliset perusteet ja pääasialliset perustelut, joihin kantajat vetoavat sen kanteensa tueksi, joka on nostettu lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien ruostumattomasta teräksestä valmistettujen saumattomien putkien tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta annetusta asetuksesta (1), ovat pääosin samat tai samanlaiset kuin mihin on vedottu asiassa T-445/11, Charron Inox ja Almet vastaan komissio (2), joka koskee väliaikaisen polkumyyntitullin käyttöön ottamisesta kyseisessä maahantuonnissa annettua asetusta (3).
   
      (1)  Lopullisen polkumyyntitullin käyttöön ottamisesta tiettyjen Kiinan kansantasavallasta peräisin olevien ruostumattomasta teräksestä valmistettujen saumattomien putkien tuonnissa sekä kyseisessä tuonnissa käyttöön otetun väliaikaisen tullin lopullisesta kantamisesta 14.12.2011 annettu neuvoston täytäntöönpanoasetus (EU) N:o 1331/2011 (EUVL L 336, s. 6).
   
      (2)  EUVL C 290, s. 18.
   
      (3)  Väliaikaisen polkumyyntitullin käyttöön ottamisesta tiettyjen Kiinan kansantasavallasta peräisin olevien ruostumattomasta teräksestä valmistettujen saumattomien putkien tuonnissa 27.6.2011 annettu komission asetus (EU) N:o 627/2011 (EUVL L 169, s. 1).